#### Výzva na predkladanie cenových ponúk

#### (prieskum trhu realizovaný prostredníctvom Výzvy na predkladanie cenových ponúk)

**1.Obstarávateľ:**

Dopravný podnik mesta Žiliny s.r.o., Kvačalova 2, 011 40 Žilina (IČO: 36 007 099)

Dopravný podnik mesta Žiliny s.r.o. je podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov obstarávateľ podľa § 9 ods. 1 písm. a), ktorý vykonáva vybrané činnosti ustanovené v § 9 ods. 6 a 7 cit. zákona.

**2.Kontaktná osoba:**

Ing. Peter Ďurkovský (e-mail: peter.durkovsky@dpmz.sk, tel.: +421415660168)

**3.Názov zákazky:**

Oprava plynového kotla VIADRUS G 100 L 120 kW

Spoločný slovník obstarávania (CPV kód): 50531200-8 Služby na údržbu plynových zariadení

Zverejnenie zákazky: webové sídlo obstarávateľa

<http://www.dpmz.sk/prieskum-trhu---zakazky-v-hodnote-do-10-000-eur/>

Predpokladaná hodnota zákazky: 5 299,00 EUR bez DPH

**4.Opis predmetu zákazky, technická špecifikácia a ďalšie požiadavky obstarávateľa:**

Predmetom obstarávania je zákazka na poskytnutie služby spojená s dodávkou tovaru (materiálu), ktorou sa v tomto prípade rozumie oprava plynového kotla VIADRUS G 100 L 120 kW, ktorý slúži ako súčasť vykurovacej sústavy priestorov na prevádzke obstarávateľa – ul. Košická č. 2, Žilina.

Oprava predmetného kotla spočíva v kompletnej výmene kotlového telesa.

Zákazka ako celok pozostáva z realizácie jednotlivých prác a úkonov vrátane dodávky tovaru, t.j. materiálu nevyhnutného k oprave predmetného kotla.

Oprava plynového kotla bude pozostávať najmä z nasledovných prác a úkonov:

-demontáž pôvodného (starého) kotlového telesa;

-sťahovanie nového kotlového telesa;

-vykonanie tlakovej skúšky;

-kontrola tesnosti;

-zapojenie zariadenia na systém ústredného kúrenia a dymovod;

-nastavenie a odskúšanie zariadenia;

-kontrola funkčnosti;

-vystavenie preberacieho protokolu.

Obstarávateľ predpokladá, že oprava predmetného kotla si vyžiada použitie a spotrebu najmä nasledovného materiálu:

-ND G 100 – kotlové teleso 9 článk. (1 ks);

-ND G 100 – kotlová vsuvka 56 (20 ks);

-kotlový tmel 300°C (10 ks);

-silikónový tmel (10 ks);

-tesniaci materiál (napr. Loctite) (2 ks);

-planžeta difúzora G 100 (8 ks);

Každý uchádzač musí predložiť ponuku na celý predmet zákazky, t.j. musí naceniť všetky práce/úkony a materiál, ktoré sú potrebné na opravu predmetného kotla. Do ceny spolu za predmet zákazky musia byť zahrnuté aj dopravné náklady a všetky náklady spojené s realizáciou zákazky.

**5.Obhliadka a vysvetľovanie:**

V prípade potreby obhliadky zariadenia kontaktujte zamestnanca dopravného podniku: p. Brath Roman (tel.: 0915913872), p. Schwarz Tomáš (tel.: 0905720679).

**6.Typ uzavretej zmluvy s úspešným uchádzačom a termín dodania predmetu zákazky:**

Objednávka vystavená na základe cenovej ponuky úspešného uchádzača.

Objednávka bude vystavená elektronicky bezodkladne po vyhodnotení cenových ponúk.

Obstarávateľ požaduje bezodkladnú realizáciu predmetu zákazky po potvrdení prijatej objednávky úspešným uchádzačom.

**7.Financovanie predmetu zákazky:**

Obstarávateľ neposkytuje zálohové platby na realizáciu predmetu zákazky.

Financovanie predmetu zákazky: z vlastných finančných prostriedkov obstarávateľa.

Toto obstarávanie nie je nadlimitnou zákazkou v zmysle zákona 343/2015 Z. z. (viď finančný limit pre nadlimitnú zákazku platný pre obstarávateľa).

Obstarávateľ realizuje toto obstarávanie postupom prieskumu trhu prostredníctvom výzvy na predkladanie cenových ponúk. Uvedený postup obstarávania zákon č. 343/2015 Z. z. neupravuje.

**8.Ponuka uchádzača bude pozostávať z predloženia nasledovných dokladov:**

**a)Čestné vyhlásenie** (potvrdené oprávnenou osobou uchádzača), že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu (v zmysle zákona 343/2015 Z. z.). Uchádzač použije formulár čestného vyhlásenia uvedený v **Prílohe č. 1** tejto výzvy. Uchádzač Prílohu č. 1 vyplní a spolu s ponukou ju doručí v elektronickej forme v needitovateľnom formáte (napr. PDF., JPG,...) e-mailom na adresu podľa bodu 10. tejto výzvy.

**b)Ponuka** (potvrdená oprávnenou osobou uchádzača). Každý uchádzač musí predložiť ponuku na celý predmet zákazky, t.j. musí naceniť všetky práce/úkony a materiál, ktoré sú potrebné na opravu predmetného kotla. Do ceny spolu za predmet zákazky musia byť zahrnuté aj dopravné náklady a všetky náklady spojené s realizáciou zákazky. Platiteľ dane z pridanej hodnoty (DPH) uvedie cenu v EUR bez DPH, výšku DPH a cenu v EUR s DPH. Uchádzač, ktorý nie je platiteľom DPH upozorní na túto skutočnosť v ponuke.

Uchádzač doručí ponuku v needitovateľnom formáte (napr. PDF., JPG,...) e-mailom na adresu podľa bodu 10. tejto výzvy.

**c)Doklad – na základe ktorého je subjekt resp. osoba oprávnená vykonávať činnosti – opravy, odborné prehliadky a odborné skúšky vyhradeného technického zariadenia (tlakového/plynového) podľa zákona č. 124/2006 Z. z., resp. iný ekvivalentný doklad oprávňujúci vykonať predmet zákazky.** Uchádzač predloží doklad v elektronickej forme v needitovateľnom formáte (napr. PDF., JPG,...) e-mailom na adresu podľa bodu 10. tejto výzvy.

**d)Doklad o oprávnení poskytovať službu, dodávať tovar, resp. uskutočňovať stavebné práce** – Nakoľko obstarávateľ je oprávnený použiť údaje z informačných systémov verejnej správy podľa zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov v znení neskorších predpisov (zákon proti byrokracii), týmto oznamuje hospodárskym subjektom (záujemcom/uchádzačom) so sídlom na území Slovenskej republiky, že v zmysle vyššie cit. zákona tieto subjekty nemusia predkladať požadovaný doklad podľa bodu 8. písm. c) tejto výzvy, nakoľko si ho obstarávateľ dokáže zabezpečiť a skutočnosti overiť v príslušnom informačnom systéme verejnej správy. Hospodárske subjekty so sídlom mimo územia Slovenskej republiky predkladajú doklad podľa bodu 8. písm. c) tejto výzvy (aktuálne platný výpis z obchodného alebo živnostenského registra, resp. ekvivalentného registra v krajine sídla hospodárskeho subjektu), ktorý nemusí byť úradne overený, a predkladá ho v  needitovateľnom formáte (napr. PDF., JPG,...) e-mailom na adresu podľa bodu 10. tejto výzvy.

**9.Hodnotiace kritérium a výber úspešného uchádzača:**

Ponuky uchádzačov budú vyhodnotené na základe kritéria, ktorým je najnižšia cena. Úspešným bude uchádzač, ktorý obstarávateľovi ponúkne najnižšiu cenu spolu v EUR za realizáciu celej zákazky, opísanú v bode 4. tejto výzvy.

**10.Spôsob predkladania cenových ponúk:**

Doklady podľa bodu 8. tejto výzvy, ktoré tvoria ponuku uchádzača, predloží uchádzač elektronickou poštou (e-mailom) **na e-mailovú adresu:** **peter.durkovsky@dpmz.sk**

**11.Lehota na predkladanie cenových ponúk:**

Ponuku, t.j. doklady podľa bodu 8. písm. a),b),c) a ak je relevantné aj doklad podľa písm. d) je potrebné doručiť na e-mailovú adresu podľa bodu 10. do **13.02.2020** (vrátane tohto dňa).

**12.Požadovaná platnosť cenovej ponuky:**

Do 29.02.2020

**13.Komunikácia a jazyk:**

Obstarávateľ určil v tomto obstarávaní spôsob komunikácie elektronickou poštou (e-mailom) v štátnom jazyku, t.j. v slovenskom jazyku. Český jazyk je rovnako akceptovaný. Doklady predložené v inom jazyku ako v slovenskom alebo českom jazyku musia byť predložené v pôvodnom jazyku a predložený musí byť ich úradný preklad do slovenského prípadne českého jazyka.

**14.Lehota na oznámenie výsledku prieskumu trhu:**

do 17.02.2020 (e-mailom)

**15.Doplňujúce informácie:**

**-**Všetky výdavky a náklady spojené s prípravou a predkladaním ponuky znáša záujemca o zákazku bez finančného nároku voči obstarávateľovi a to bez ohľadu na výsledok prieskumu trhu.

-Obstarávateľ si vyhradzuje právo nevybrať ani jednu z cenových ponúk v prípade neobvykle vysokých ponukových cien uchádzačov a zrušiť postup zadávania zákazky v prípade, ak všetky ponuky prekročia výšku finančných prostriedkov, ktorú môže obstarávateľ použiť na financovanie predmetu zákazky. Tiež si vyhradzuje právo zrušiť obstarávanie predmetu zákazky, ak sa zmenili okolnosti , za ktorých bol prieskum trhu začatý, alebo môže prieskum trhu zrušiť, pokiaľ bola obstarávateľovi predložená iba jedna cenová ponuka, resp. ak iba jedna cenová ponuka splnila všetky požiadavky obstarávateľa uvedené vo Výzve na predkladanie ponúk.

**V Žiline, 06.02.2020**

Vypracoval: Ing. Peter Ďurkovský, odd. verejného obstarávania

**Príloha č. 1: Čestné vyhlásenie**

**Názov zákazky:** Oprava plynového kotla VIADRUS G 100 L 120 kW

**Obstarávateľ:** Dopravný podnik mesta Žiliny s.r.o., Kvačalova 2, 011 40 Žilina

**Vyplní uchádzač:**

**Čestné vyhlásenie**

Ako oprávnená osoba uchádzača čestne vyhlasujem, že uchádzač *(uviesť obchodné meno, adresu)* nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu (v zmysle zákona 343/2015 Z. z.).

V ........................ , dňa ............................

 .....................................................

 Meno a priezvisko, podpis oprávnenej osoby uchádzača a odtlačok pečiatky uchádzača